Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -1. …
13 ธ.ค. 2561

Tactical Move
เดินเกมกลยุทธ์บ่าย
SET Index ปรับลดลง -1.30 จุด (-0.08%) ปิดภาคเช้าที่ 1,633.58 จุด ด้วยมูลค่าการซื้อขาย 16,938.74 ล้านบาท
Most Positive Impact: BDMS (+0.77 จุด), HMPRO (+0.52 จุด), CPN (+0.44 จุด)
Most Negative Impact: SCC (-0.7 จุด), AOT (-0.7 จุด), PTT (-0.7 จุด)
แนวโน้มตลาดบ่าย
ตลาดหุ้นไทยปรับตัวลงเล็กน้อยโดยกลุ่มที่ปรับตัวลง ได้แก่ กลุ่มพลังงาน(-1.59 จุด) วัสดุก่อสร้าง(-0.61 จุด) สื่อสาร(-0.57 จุด) ปิโตร(-0.39 จุด) เป็นต้น ส่วนกลุ่มที่พยามช่วยหนุนดัชนีได้แก่ กลุ่มธนาคาร(+0.92 จุด) โรงพยาบาล(+0.77 จุด) และกลุ่มพาณิชย์(+0.55 จุด) ในขณะที่ตลาดหุ้นในภูมิภาคเอเชียปรับตัวเพิ่มขึ้น เช่น ญี่ปุ่น(+1.05%) ฮ่องกง(+0.91%) อินโดนีเซีย(+0.90%) ฟิลิปปินส์(+0.69%) อินเดีย(+0.41%) ออสเตรเลีย(+0.14%)
จีนมีท่าทีที่เอื้อประโยชน์ต่อความสัมพันธ์กับสหรัฐเป็นอย่างมากจากรายงานข่าวเมื่อคืนนี้ระบุว่าจีนจะปรับแผน Made in China 2025 ที่สหรัฐไม่ชอบใจนักโดยจะเน้นเปิดตลาดให้ต่างชาติเข้าสู่จีนได้มากขึ้น นอกจากนี้ยังมีการระบุถึงตัวเลขทีแน่นอนในการนำเข้าถั่วเหลือจากสหรัฐในต้นปีหน้า ช่วยเพิ่มความคาดหวังต่อการเจรจาข้อพิพาทการค้า
ฝั่งอังกฤษ นางเทเรซ่า เมย์ สามารถเอาตัวรอดจากการถูกอภิปรายไม่ไว้วางใจด้วยเสียงโวตข้างมาก และนี่จะทำให้เธอจะไม่ถูกอภิปรายไม่ไว้วางใจไปอีก 1 ปี ส่วนอิตาลีทางรัฐบาลยอมปรับลดงบประมาณขาดดุลตามที่ EU เสนอแนะ
โดยรวมประเด็นต่างประเทศเป็นบวกซึ่งน่าจะหนุนดัชนีต่อไปได้ อย่างไรก็ดีตลาดยังขาดแรงเข้าซื้อ คาดว่าต้องรอปัจจัยกระตุ้นเพิ่มเติมจากการประชุมของธนาคารกลางหลายประเทศในสัปดาห์หน้า เช่น FED BOJ และ ธปท. และคาดว่าสัปดาห์หน้าจะเป็นสัปดาห์สุดท้ายที่ต่างชาติจะลงทุนก่อนเข้าสู่ช่วงเทศกาลคริสมาสต์
ประเด็นที่ต้องติดตามในวันนี้จะมีการประชุมของ ECB เพื่อกำหนดนโยบายทางการเงิน และพรุ่งนี้ติดตามอัตราการว่างงานของจีน ต่อด้วย PMI ภาคการผลิตของยูโรโซนประจำเดือน ธ.ค. โดยตลาดคาดการณ์ที่ 51.9 ส่วนทางฝั่งอเมริกาก็มีรายงาน PMI ภาคการผลิต ประจำเดือน ธ.ค. เช่นเดียวกัน โดยตลาดคาดว่าน่าจะอยู่ที่ 55.1
หุ้นแนะนำ IVL KCE CPALL